A Tan Kapuja Buddhista Egyház

Szumie
2019-02-01 18:00 - 20:00 (Europe/Budapest) | A Tan Kapuja Buddhista Főiskola K2-es terme, Csengettyű utca 3., Budapest, 1098
A Tan Kapuja Zen Közösség (Zen Akadémia) szumie (monokróm tusfestészet) műhely-gyakorlatot tart a K2-es teremben.

A műhely nyitott, nem igényel előképzettséget, lehetőséget ad a szellemi gyakorlásra, kutatásra, együtt alkotásra. A festéshez szükséges eszközöket biztosítják a szervezők.
Két heti rendszerességgel együtt építkezős, kísérleti, kutató és gyakorló műhely, aminek a szumie festészet az eszköze. A bambusz, mint alapozó téma mindig napirenden lesz, ezen ki lehet gyakorolni az alapvető gesztusokat az újaknak, a haladóknak pedig nagyon jó tükörgyakorlat. A továbblépés témái a sziklák, vizek és madarak. A „másolásokon” túl idővel önálló kompozíciók is születhetnek ezekből az alaptémákból. Időnként ún. klasszikus zen szerzetesi témák is, pl.; az ensó (zen kör), az egyvonalas Fuji, Bódhidharma, stb. is előkerülnek.Jó volna áttenni a szumie szemléletet, a bennünk rejlő, ill. távolabbról nézve a minket körülvevő világra.
Szóval ecsetre fel!

Zen művészeti kurzus
2018-09-20 19:00 - 21:00 | A Tan Kapuja Buddhista Főiskola Nagyterme, Börzsöny utca 11., Budapest, 1098
Hét alkalomból álló zen művészeti kurzus A Tan Kapuja Buddhista Főiskolán, a Zen Akadémia szervezésében.

A kurzus a zen buddhizmushoz kapcsolódó hagyományos művészetekbe nyújt bepillantást, de az érdeklődőknek lehetőségük lesz a gyakorlatban is kipróbálni a bemutatott tevékenységeket: raku kerámia égetéssel, harcművészet, szuminagasi (márványozás), szútra éneklés, zen irodalom.
Időpontok:
szeptember 20. – Kenéz László: Bevezetés, ismétlő összefoglalás. Mozgó és mozdulatlan zenoktóber 4. – Szeremley Anett: Raku kerámia (formázás)október 25. – Szeremley Anett: Raku kerámia (égetés)november 15.– Huszár Ambrus: Kjúdó (íjászat)november 22. – Holló-Szabó Réka: Szuminagasi (márványozás)december 6. – Wondo szerzetes: Szútraéneklésdecember 13. – Dobosy Antal: Zen irodalom
A szervezők a változás jogát fenntartják!

Sakuhacsi kurzus kezdőknek
2018-09-10 19:15 - 20:15 | A Tan Kapuja Buddhista Főiskola K1-es terme, Csengettyű utca 3., Budapest, 1098
Az érdeklődők számára ismét mód nyílik, hogy megismerkedjenek a sakuhacsi, a japán bambuszfuvola különleges világával A Tan Kapuja Buddhista Főiskolán.

A jellegzetes hangú hangszer több száz év alatt nyerte el mai, rendkívül egyszerű formáját, ahogyan a rajta megszólaltatott zene is generációkon átívelve érte el immár kottában is rögzített letisztult alakját. A kurzus célja az, hogy bevezetést nyújtson a sakuhacsi zen buddhista játékmódjába és megismertessen a repertoár jellegzetességeivel.
A részvevők azonban nem csak zenei és hangszertechnikai ismeretekkel gazdagodhatnak, hanem lehetőségük nyílik elsajátítani a hangszeres meditáció praxisát is,a melynek birtokában akár már önállóan is tovább gyakorolhatnak. A két kezdő kurzusra hétfőnként 16.15, illetve 19.15 órai kezdettel kerül sor, a Csengettyű utcai épület K1-es termében.

Zen művészetek II.
2018-03-01 19:00 - 21:00 | A Tan Kapuja Buddhista Főiskola K2-es terme, Csengettyű utca 3., Budapest, 1098
További hét alkalomból álló japán (zen) művészeti kurzus indul tavasszal a Tan Kapuja Buddhista Főiskolán, a Zen Akadémia szervezésében.

A kurzus a zen buddhizmushoz kapcsolódó hagyományos művészetekbe nyújt bepillantást, de az érdeklődőknek lehetőségük lesz a gyakorlatban is kipróbálni a bemutatott tevékenységeket.
A foglalkozásokra csütörtök esténként kerül sor 19.00- tól 21.00 óráig.
Időpontok és témák:
2018. március 1. Bonszai és szuiszeki (kőkompozíció)2018. március 22. Harcművészet és tudatosság2018. március 29. Raku kerámia2018. április 12. Zen fotózás2018. április 26. Iaidó (kardforgatás)2018. május 10. Kjúdó (íjászat)2018. május 17. Zen irodalom, záróesemény
A foglalkozások sorrendjében és témájában változás lehetséges!
Jelentkezési határidő: 2018. február 26. Jelentkezés: kenez.laszlo@gmail.com
